जगदलपुर । शनिवार को शहीद स्मृति दिवस समारोह कंगोली स्थित 5वीं वाहिनी, छत्तीसगढ़ सशस्त्र बल परिसर में मनाया गया। इस दौरान पुलिस महानिरीक्षक, बस्तर रेंज विवेकानन्द सिन्हा ने कहा कि एक सितंबर 2016 से 31 अगस्त 2017 की अवधि में पूरे देश में कुल 370 जवान शहीद हुए । इन जवानों में छत्तीसगढ़ पुलिस के 23 जवान शहीद हुए। अपने अमर शहीदों की याद में यहां विविध कार्यक्रमों का आयोजन किया गया। इसके साथ ही साथ आईजी बस्तर रेंज ने शहीदों के परिजनों से मुलाकात की और उनका सम्मान भी किया।